**Súhlas dotknutej osoby so spracúvaním osobných údajov**

podľa § 11 ods. 4 zákona č. 122/2013 Z. z. o ochrane osobných údajov

Meno a priezvisko...........................................................................

Dátum narodenia ............................................................................

Bydlisko ..........................................................................................

**p o s k y t u j e m s ú h l a s**

Kancelárii Národnej rady Slovenskej republiky, so sídlom Námestie Alexandra Dubčeka č. 1, 812 80 Bratislava

so spracúvaním a sprístupňovaním osobných údajov v rozsahu meno, akademický titul a vedecké hodnosti, bezúhonnosť, telefónny kontakt, e-mail, najvyššie dosiahnuté vzdelanie, životopisné údaje;

 Uvedený súhlas poskytujem na účel Voľba generálneho riaditeľa RTVS v zmysle zákona č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov.

Tento súhlas udeľujem na dobu nevyhnutnú na splnenie účelu podľa predchádzajúcej vety. Svojím podpisom potvrdzujem, že som bola/bol poučená/ý o svojich právach a povinnostiach pri spracúvaní osobných údajov. Beriem na vedomie, že moje osobné údaje budú spracúvané zmluvne povereným sprostredkovateľom (§ 8 zákona) firmou BSP Applications, spol. s r. o., K Železnej studienke 27, 811 04 Bratislava. Zároveň som si vedomá/vedomý, že spracúvané údaje budú archivované a likvidované v súlade s platnými predpismi Slovenskej republiky.

V .............................. dňa ................... 20.. .................................................

 vlastnoručný podpis

**Poučenie dotknutej osoby - spracúvanie osobných údajov**

**Práva dotknutej osoby pri spracúvaní osobných údajov v informačnom systéme**

Prevádzkovateľ informačného systému IS 36: Voľba generálneho riaditeľa Rozhlasu a televízie Slovenska Kancelária Národnej rady Slovenskej republiky, Nám. Alexandra Dubčeka č. 1, Bratislava (ďalej len „prevádzkovateľ“), získava osobné údaje v súlade so zákonom č. 122/2013 Z. z. o ochrane osobných údajov v znení neskorších predpisov, ktorý podrobne upravuje vzťah medzi prevádzkovateľom a dotknutou osobou.

Dotknutá osoba:

(1) má právo na základe písomnej žiadosti od prevádzkovateľa vyžadovať

a) **potvrdenie**, či sú alebo nie sú osobné údaje o nej spracúvané,

b) vo všeobecne zrozumiteľnej forme **informácie o spracúvaní osobných údajov** v informačnom systéme; pri vydaní rozhodnutia podľa odseku 2 je dotknutá osoba oprávnená oboznámiť sa s postupom spracúvania a vyhodnocovania operácií,

c) vo všeobecne zrozumiteľnej forme presné **informácie o zdroji**, z ktorého získal jej osobné údaje na spracúvanie,

d) vo všeobecne zrozumiteľnej forme **zoznam jej osobných údajov**, ktoré sú predmetom spracúvania,

e) **opravu** jej nesprávnych, neúplných alebo neaktuálnych osobných údajov, ktoré sú predmetom spracúvania,

f) **likvidáciu jej osobných údajov**, ak bol splnený účel ich spracúvania,

g) **likvidáciu jej osobných údajov**, ktoré sú predmetom spracúvania, ak došlo k porušeniu zákona,

h) **blokovanie jej osobných údajov** z dôvodu odvolania súhlasu pred uplynutím platnosti, ak prevádzkovateľ spracúva osobné údaje na základe súhlasu dotknutej osoby;

(2) má právo na základe písomnej žiadosti alebo osobne, ak vec neznesie odklad, u prevádzkovateľa kedykoľvek **namietať** a nepodrobiť sa rozhodnutiu prevádzkovateľa, ktoré by malo pre ňu právne účinky alebo významný dosah, ak sa takéto rozhodnutie vydá výlučne na základe úkonov automatizovaného spracúvania jej osobných údajov. Dotknutá osoba má právo žiadať prevádzkovateľa o preskúmanie vydaného rozhodnutia metódou odlišnou od automatizovanej formy spracúvania, pričom prevádzkovateľ je povinný žiadosti dotknutej osoby vyhovieť, a to tak, že rozhodujúcu úlohu pri preskúmaní rozhodnutia bude mať oprávnená osoba; o spôsobe preskúmania a výsledku zistenia prevádzkovateľ informuje dotknutú osobu v lehote 30 dní;

(3) **môže podať návrh na začatie konania o ochrane osobných údajov** Úradu na ochranu osobných údajov SR pri podozrení, že jej osobné údaje sa neoprávnene spracúvajú;

(4) ak nemá spôsobilosť na právne úkony v plnom rozsahu, jej práva môže uplatniť zákonný zástupca;

(5) ak nežije, jej práva, ktoré mala podľa tohto zákona, môže uplatniť blízka osoba,

(6) má povinnosť poskytnúť úplné a pravdivé osobné údaje a v prípade ich zmien je povinná o tom neodkladne informovať prevádzkovateľa.

**Informácie o účele, spôsobe a rozsahu spracúvania osobných údajov**

Prevádzkovateľ informačného systému IS 36: Voľba generálneho riaditeľa Rozhlasu a televízie Slovenska spracúva poskytnuté osobné údaje automatizovaným aj neautomatizovaným spôsobom v rozsahu, v akom jej boli dotknutou osobou poskytnuté výlučne na účel Voľba generálneho riaditeľa Rozhlasu a televízie Slovenska.

 V priebehu spracúvania budú osobné údaje zverejnené, sprístupnené a poskytnuté len za podmienok, ktoré upravuje osobitný právny predpis.